ત્યાર બાદ સિપાઇએ હર્ષદ પર ડંડા વડે હુમલો કર્યો હતો, જેના કારણે તેના હાથની આંગળી ટૂટી ગઇ. હર્ષદે જણાવ્યું કે, સિપાઇએ તેના કુટુંબીજનો સાથે પણ વાત કરી અને પછી એ જ રાતે તેને પોલીસ મથક લઇ જવામાં આવ્યો હતો. રાત્રે લોકએપમાંથી બાહર કાઢી તેને તેની જાતિ પૂછવામાં આવી હતી. એ પછી તેને આરોપી સિપાઇની માફી માંગવાનું કહેવામાં આવ્યું અને પછી તેને ત્યાં હાજર 15 પોલીસવાળાઓના જોડા ચાટવાનું કહેવામાં આવ્યું હતું. આ મામલે ડીસીપી ગિરીશ પંડ્યાએ જણાવ્યું કે, એક પોલીસ સિપાઇ સાથે મારપીટના ગુના હેઠળ હર્ષદની ધરપકડ કરવામાં આવી હતી. બીજા દિવસ તેને અદાલતમાં રજૂ કરવામાં આવ્યો હતો, જ્યાં તેને જામીન મળી ગયા હતા. અદાલતમાં તેણે પોલીસ મથકમાં ઘટેલ કોઇ અપ્રિય ઘટનાનો ઉલ્લેખ નહોતો કર્યો. આવું કંઇ થયું હોય તો તે અદાલતમાં શા માટે ન બોલ્યો? આ મામલે આરોપી પોલીસના નામે એફઆઇઆર નોંધાઇ છે અને મામલાની તપાસ થઇ રહી છે.